Diari Oficial de la Generalitat Valenciana


Sumari del DOGV 9939, del 18-09-2024 (2024/9142)

RESOLUCIÓ de 9 de setembre de 2024, per la qual s'ordena la publicació de la part dispositiva de la Sentència de data 22 d'abril de 2024, de la Sala contenciosa administrativa del Tribunal Superior de Justícia de la Comunitat Valenciana, dictada en el recurs contenciós administratiu, procediment ordinari 4/000252/9825-OX.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9939

Data del DOGV
:   18-09-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/9142

CVE
:   OHTA-R-8607-1298

Data del document
:   09-09-2024

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * legislació
    * administració local
    * ajuda pública

El 22 d'abril de 2024, la Sala Contenciosa Administrativa del Tribunal Superior de Justícia de la Comunitat Valenciana, va dictar la Sentència número 255/2024, en el recurs contenciós administratiu P.O. 4/000252/2023\_GM.

Mitjançant la diligència d'ordenació del lletrat de l'Administració de Justícia de 15 de juliol de 2024, es va requerir a la Generalitat la publicació d'esta sentència en el *Diari Oficial de la Generalitat Valenciana*.

Els articles 17.2 de la Llei orgànica 6/1985, d'1 de juliol, del poder judicial, i 72.2, 103 i 104 de la Llei 29/1998, de 13 de juliol, reguladora de la jurisdicció contenciosa administrativa, establixen l'obligatorietat del compliment de les sentències i altres resolucions fermes dictades pels tribunals de justícia.

D’acord amb les competències atribuïdes a la Presidència de la Generalitat en l’article 2 del Decret 17/2024, de 12 de juliol, del president de la Generalitat, pel qual es determinen el nombre i la denominació de les conselleries de la Generalitat, i les seues atribucions, i en compliment del que disposa l'apartat sext, lletra o) de la Resolució de 8 de novembre de 2023, del president de la Generalitat, per la qual delega determinades atribucions en diferents òrgans de la Presidència,

RESOLC

*Únic*

Ordenar la publicació en el *Diari Oficial de la Generalitat Valenciana*  de la Sentència número 255/2024, de data 22 d'abril de 2024, dictada per la Sala Contenciosa Administrativa del Tribunal Superior de Justícia de la Comunitat Valenciana, en el recurs contenciós administratiu P.O. 4/000252/2023\_GM, la decisió de la qual és la següent:

«Estimem el recurs contenciós administratiu interposat per la representació de la Diputació Provincial d'Alacant contra l'acord de 24 de març de 2023, del Consell, pel qual s'aprova el Pla Sectorial de Finançament Bàsic del Fons de Cooperació Municipal per a l'exercici 2024 -DOGV 03-04-2023- que declarem nul.

Quant a les costes s'estarà al fonament sext i s'imposarà a la part demandada».

  

València, 9 de setembre de 2024

El president de la Generalitat (p. d. Resolució de 8 de novembre de 2023, DOGV núm. 9723, de 13.11.2023)

Joaquín Vañó Gironés

Sotssecretari de Presidència